Covid-19: Reeds meer as 800 gevalle in SA tronkeArgieffoto Foto: veooz.com Nog korrektiewe beamptes en gevangenes het positief getoets vir die nuwe koronavirus wat Covid-19 veroorsaak. Dit bring die getal bevestigde gevalle van Covid-19 oor die 243 korrektiewe sentrums in die land op 852, van wie 318 korrektiewe beamptes en 534 gevangenes, te staan. Singabakho Nxumalo, woordvoerder van die departement van korrektiewe dienste, het in ’n verklaring gesê nog 46 gevangenes en een korrektiewe beampte in korrektiewe sentrums in die Oos-Kaap het die nuwe koronavirus opgedoen. In die Wes-Kaap het nog 14 korrektiewe beamptes positief getoets vir die virus terwyl nog drie korrektiewe beamptes in Gauteng die virus opgedoen het. Volgens Nxumalo staan die departement se herstelsyfer egter nou op 214. Só lyk die getal gevalle, sterftes en herstel in korrektiewe sentrums per provinsie: